
Par Kultūras un radošās industrijas izglītības centra likvidāciju
1. Saskaņā ar Valsts pārvaldes iekārtas likuma 13.pantu un 15.panta ceturtās daļas 1.punktu līdz 2009.gada 31.decembrim likvidēt kultūras ministra pakļautībā esošo valsts tiešās pārvaldes iestādi – Kultūras un radošās industrijas izglītības centru (turpmāk- centrs), pievienojot Kultūras ministrijai. 
2. Noteikt, ka Kultūras ministrija ar 2010.gada 1.janvāri pārņem šādas centra funkcijas: 
2.1. organizēt kultūrizglītības un radošās industrijas izglītības attīstības stratēģijas ieviešanu;

2.2. veikt citas normatīvajos aktos noteiktās funkcijas kultūrizglītības un radošās industrijas izglītības jomā.

3. Noteikt, ka Kultūras ministrija ir centra funkciju, tiesību, saistību, finanšu līdzekļu, bilancē esošās kustamās un nekustamās mantas, lietvedības un arhīva pārņēmēja.

4. Kultūras ministram izveidot centra likvidācijas komisiju (turpmāk – komisija). Komisijai: 

4.1. līdz 2009.gada 31.decembrim veikt centra materiālo un nemateriālo vērtību, finanšu līdzekļu un saistību inventarizāciju un nodrošināt materiālo un nemateriālo vērtību, finanšu līdzekļu un saistību, arhīva un lietvedības nodošanu Kultūras ministrijai; 
4.2. līdz 2010.gada 15.janvārim sagatavot centra slēguma bilanci atbilstoši stāvoklim 2009.gada 31.decembrī.

5. Lai nodrošinātu šā rīkojuma 2.punktā minēto funkciju īstenošanu, ar 2010.gada 1.janvāri nodot Kultūras ministrijai 6 amata vietas no centra resursiem.
 

6. Kultūras ministrijai sagatavot un kultūras ministram līdz 2009.gada 1.decembrim iesniegt noteiktā kārtībā Ministru kabinetā ar centra likvidāciju saistīto tiesību aktu projektus.

7. Ar likvidāciju saistītos izdevumus segt no centram piešķirtajiem valsts budžeta līdzekļiem.

